Στάδιο Τζάιαντς

Το **Στάδιο Τζάιαντς** (αγγλικά: *Giants Stadium*) ήταν στάδιο στο Ιστ Ράδερφορντ του Νιου Τζέρσεϊ, στις Ηνωμένες Πολιτείες Αμερικής. Το στάδιο λειτούργησε από το 1976 έως το 2010, και φιλοξένησε κυρίως αθλητικά γεγονότα και συναυλίες. Ήταν η έδρα των δύο ομάδων του NFL της Νέας Υόρκης, Νιου Γιορκ Τζάιαντς (από το 1976 έως το 2009) και Νιου Γιορκ Τζετς (από τον 1984 έως το 2009). Ήταν επίσης η έδρα δύο επαγγελματικών ομάδων ποδοσφαίρου της Νέας Υόρκης, της Νιου Γιορκ Κόσμος της Νορθ Αμέρικαν Σόκερ Λιγκ (από το 1977 έως το 1984) και της Νιου Γιορκ Ρεντ Μπουλς της Μέιτζορ Λιγκ Σόκερ (από τον 1996 έως το 2009).

Η μέγιστη χωρητικότητα του σταδίου ήταν 80.242 θέσεις. Η δομή είχε μήκος 230 μέτρα, πλάτος 180 μέτρα και ύψος 44 μέτρα από το ισόγειο επίπεδο μέχρι την κορυφή των καθισμάτων και 54 μέτρα ύψος μέχρι την κορυφή του νότιου πύργου. Ο όγκος του σταδίου ήταν 1.830.000 μ3, και χρησιμοποιήθηκαν 13.500 τόνους δομικού χάλυβα στη διαδικασία κατασκευής ενώ χύθηκαν 29.200 τόνους σκυροδέματος. Η εταιρεία ανήκε και λειτουργούσε από την Αρχή Αθλητισμού του Νέου Τζέρσεϊ (NJSEA).

Στις αρχές της δεκαετίας του 1970, οι Νιου Γιορκ Τζάιαντς μοιράζονταν το Στάδιο Γιάνκι με την ομάδα μπέιζμπολ Νιου Γιορκ Γιάνκις και άρχισαν να ψάχνουν για μία δική τους έδρα. Οι Τζάιαντς υπέγραψαν συμφωνία με την νεοϊδρυθείσα Αρχή Αθλητισμού του Νέου Τζέρσεϊ το 1971 και ξεκίνησαν τις εργασίες κατασκευής του νέου σταδίου το 1972. Η τελευταία πλήρης σεζόν των Τζάιαντς στο Στάδιο Γιάνκι ήταν το 1972, καθώς το στάδιο έκλεισε για μια τεράστια ανακατασκευή μετά το τέλος της σεζόν 1973. Δεδομένου ότι το νέο τους στάδιο θα έπαιρνε πολύ χρόνο για να ολοκληρωθεί, και δεν μπορούσαν να χρησιμοποιήσουν την εγκατάστασή τους λόγω της κατασκευής, οι Τζάιαντς μετακόμισαν εκτός πολιτείας και έπαιξαν στο Yale Bowl, στο Νιου Χέιβεν του Κονέκτικατ, από τον Οκτώβριο του 1973 έως το 1974, αλλά νίκησαν μόνο μία φορά σε δώδεκα αγώνες εκεί. Επέστρεψαν στη Νέα Υόρκη για μια τελευταία σεζόν το 1975 και μοιράστηκαν το Στάδιο Σέι στο Φλάσινγκ του Κουίνς, με τους Γιάνκις, τους Μετς και τους Τζετς. Οι Τζάιαντς μετακόμισαν τελικά στη νέα τους έδρα στις 10 Οκτωβρίου 1976, την 5η αγωνιστική της σεζόν.

Το Στάδιο Τζάιαντς έκλεισε μετά την σεζόν 2009 του NFL, έπειτα από την κατασκευή του Σταδίου MetLife στο διπλανό χώρο στάθμευσης. Ο τελευταίος αγώνας του σταδίου διεξήχθη στις 3 Ιανουαρίου 2010, όταν οι Τζετς φιλοξενούσαν τους Σινσινάτι Μπένγκαλς στο *Sunday Night Football*. Η κατεδάφιση του σταδίου δομής ξεκίνησε ένα μήνα μετά τον αγώνα και ολοκληρώθηκε στις 10 Αυγούστου 2010. Οι Νιου Γιορκ Τζάιαντς και οι Νιου Γιορκ Τζετς μετακόμισαν στο Στάδιο MetLife το 2010.

## Ιστορία

## Ποδόσφαιρο
[μικρογραφία|Στιγμιότυπο από αγώνα της Νιου Γιορκ Κόσμος εναντίον της [Μπόκα Τζούνιορς στο Στάδιο Τζάιαντς, Σεπτέμβριος 1978.]]
Η Νιου Γιορκ Κόσμος μετακόμισε στο Στάδιο Τζάιαντς για την σεζόν 1977, φιλοξενώντας τον τελευταίο αγώνα του Βραζιλιάνου αστέρα Πελέ την 1 Οκτωβρίου 1977. Το στάδιο παρέμεινε η έδρα των Κόσμος μέχρι την διάλυση του πρωταθλήματος το 1985.

7 αγώνες για το Παγκόσμιο Κύπελλο του 1994 διεξήχθησαν στο Στάδιο Τζάιαντς (συμπεριλαμβανομένου του ημιτελικού Ιταλία εναντίον Βουλγαρίας), μαζί με 4 αγώνες για το Παγκόσμιο Κύπελλο Γυναικών του 1999.

Το 2003, το Σούπερ Καπ Ιταλίας πραγματοποιήθηκε στο Στάδιο Τζάιαντς αντί στην Ιταλία, επειδή και οι δύο συμμετέχοντες σύλλογοι (Γιουβέντους και Μίλαν) έκαναν περιοδεία στις Ηνωμένες Πολιτείες στα τέλη του καλοκαιριού, όταν ο αγώνα διεξάγεται συνήθως.

Το 2005, στο στάδιο διεξήχθησαν αρκετοί αγώνες για το ΚΟΝΚΑΚΑΦ Γκολντ Καπ, συμπεριλαμβανομένου του τελικού, στον οποίο οι ΗΠΑ νίκησαν το Παναμά με 3-1 στη διαδικασία των πέναλτι., μετά από ισοπαλία χωρίς γκολ στην παράταση. Το 2007, φιλοξένησε ξανά το ΚΟΝΚΑΚΑΦ Γκολντ Καπ, με 4 αγώνες της φάση ομίλων. Το 2009, το στάδιο φιλοξένησε τελικό του ΚΟΝΚΑΚΑΦ Γκολντ Καπ για δεύτερη φορά, όπου το Μεξικό νίκησε τις ΗΠΑ με 5-0.

### Παγκόσμιο Κύπελλο 1994

### Παγκόσμιο Κύπελλο Γυναικών 1999

## Πάπας Ιωάννης Παύλος Β΄ στο Στάδιο Τζάιαντς
Στις 5 Οκτωβρίου 1995, ο Πάπας Ιωάννης Παύλος Β΄ πραγματοποίησε Λειτουργία κατά τη διάρκεια μιας καταιγίδας, ενώπιον πλήθους 82.948 ατόμων, το δεύτερο μεγαλύτερο που έχει παρακολουθήσει ποτέ μια εκδήλωση στο Στάδιο Τζάιαντς. Το ρεκόρ καταρρίφθηκε στις 24 Σεπτεμβρίου 2009, με 84.472 άτομα να παρακολουθούν την συναυλία των U2.

## Στον λαϊκό πολιτισμό
Το Στάδιο Τζάιαντς εμφανίζεται στην ταινία του 2008 *[[Όταν η Γη σταματήσει]]*, όπου καταστρέφεται από νανίτες.

## Παραπομπές


Κατηγορία:Πρώην στάδια ποδοσφαίρου
Κατηγορία:Στάδια Παγκοσμίου Κυπέλλου Ποδοσφαίρου 1994
Κατηγορία:Νιου Γιορκ Τζάιαντς
Κατηγορία:Νιου Γιορκ Ρεντ Μπουλς
Κατηγορία:Νιου Γιορκ Κόσμος